izzako/sundanese-pixelgpt huggingface dataset:
mangrupa kadaharan pikeun sabaraha rupa manuk jeung sasatoan séjéna anu mikaresep bungbuahan, ku alatan ieu ogé mangrupa cukang lantaran pikeun nyebarkeun binih tangkal saliara katempat anu leuwih jauh batan tangkan indungna
Tangkal saliara geus heubeul dimangpaatkeun dipaké pikeun pager hirup kayaning di kebon, huma, sisi jalan rondaan jeung buruan imah, melakna gampang bisa tina sikina (ngabinihkeun) atawa neukteuk tangkalna (stek) tuluy ditancepkeun kana taneuh
Daun saliara mibanda kandungan "lantadene A, lantadene B, lantanolic acid, lantic acid, humule" ("minyak astiri"), "b - caryophyllene, g - terpidene, a -pinene serta r -cymene"
Sababaraha panyakit anu bisa diubaran saperti; "Influenza", "TBC", reumatik, "keputihan", harééng, asma, batuk getih ogé bisa ngubaran panyakit kulit saperti ; bisul, bareuh, arateul, jeung réa-réa deui
Akarna meunang moé nepika garing kurang leuwih 30 - 60 g tuluy digodog, di mana geus tiis caina bisa diinum.. Bahaya daun saliara
Sagigireun mibanda mangpaat anu henteu saeutik, tangkal saliara ogé mibanda zat kimia anu bisa ngabayakeun kahirupan ingon-ingon hususna sapi, nyaéta daun saliara ieu mibanda zat anu disebut "Lantadine" anu bisa ngabalukarkeun sapi weureu
Sapi anu katohyan ngahakan daun saliara mimitina bakal ngarandapan panyakit konéng ("jaundice"), sérab ku panonpoé béda ti sasari, kulit daradas utamana dina bagéan anu kasorot cahaya panonpoé, teu daék baranghakan, nyeri beuteung, henteu tenang, antukna lungsé jeung teu bisa cengkat, henteu nepika perlaya mah
Tapi lamun ngahakan daun saliara leuwih loba tangtu ieu bisa ngadatangkeun mamala kana kahirupan sapi ngan dina mangsa sababaraha poé wungkul ku lantaran sapi bakal ngarandapan karuksakan peujit ("gastroenteritis"), ieu panyakit katelah ogé "Bali ziekta"
Universitas Agama Islam Negeri Sunan Gunung Djati
Kanéron nyaéta kantong anu dijieun tina anyaman hoé
Aya ogé anu dijieun tina anyaman daun kalapa atawa daun kirai ngarana salipi
Universitas Islam Negeri Sunan Gunung Djati atawa kawentar UIN Bandung atawa sok ilahar disingget UIN SGD (saméméhna kasebat IAIN Sunan Gunung Djati), mangrupa hiji Universitas Islam Negeri lokasina di daérah Cibiru Bandung, Jawa Barat
Jujuluk UIN Bandung ku Sunan Gunung Djati nyaéta ngaran salah sahiji Walisongo, tokoh nu nyebarkeun agama Islam di tanah Jawa, hususna di Jawa Kulon jeung Banten
UIN Sunan Gunung Djati Bandung taun 2022 jadi kampus nomer hiji dina lingkup Perguruan Tinggi Keagamaan Islam Negeri (PTKIN) sa Indonésia versi webometrics
Nepi ka ayeuna UIN Sunan Gunung Djati Bandung terus ningkatkeun kualitas SDM keur ngahontal visi nyaéta "Ngajadikeun Universitas Islam Negeri anu unggul jeung kompetitif dumasar kanu wahyu mandu élmu dina lingkup akhlak karimah di ASEAN taun 2025"
Sajarah ngadegna IAIN (Institut Agama Islam Negeri) tanggal 8 April 1968 M/ 10 Muharram 1388 H dumasar SK Menteri Agama RI Nomer 56 Taun 1968
Atanapi kiwari janten UIN (Universitas Islam Negeri) Bandung dumasar Palaturan Présidén RI No
57 Taun 2005, tanggal 10 Oktober 2005/ tanggal 6 Ramadhan 1426 H, IAIN robah statusna jadi UIN Sunan Gunung Djati Bandung
Dimimitian dina taun 1967, tokoh masyarakat, alim ulama, jeung cendekiawan Muslim Jawa Barat anu dikokojoan ku K. H. Anwar Musaddad, K.H
A. Muiz, K.H
R. Sudja'i, jeung Arthata bari disatujuan KDH Jawa Barat, ngabentuk Panitia Perizinan ngadegna IAIN di Jawa Barat anu disahkeun ku Menteri Agama RI kalayan SK-MA No
128 Taun 1967
Satuluyna, dumasar SK Menteri Agama RI Nomer 56 Taun 1968, resmi ngadeg pikeun mimiti IAIN Sunan Gunung Djati Bandung
Muka 4 Fakultas: (1) Syari'ah, (2) Tarbiyah, (3) Ushuluddin di Bandung, dan (4) Tarbiyah di Garut
Dina taun 1973, IAIN SDG Bandung pindah ka Jalan Tangkuban Perahu No
14, taun 1974 IAIN SGD pindah deui ka Jalan Cipadung
Taun 1970, dina raraga rayonisasi, Fakultas Tarbiyah di Bogor jeung Fakultas Syari'ah di Sukabumi saméméhna nginduk ka IAIN Syarif Hidayatullah Jakarta digabungkeun ka Fakultas Induk di Bandung
Sedengkeun Fakultas Tarbiyah Cirebon anu nginduk ka IAIN Syarief Hidayatullah, tanggal 5 Maret 1976 nginduk ke IAIN Sunan Gunung Djati Bandung
Taun 1993, diadegkeun fakultas anyar, nyaéta Fakultas Dakwah jeung Fakultas Adab
Taun 1997, diadegkeun Program Pascasarjana, muka Program S.2 Pascasarjana
Taun 1997, Kawijakan panataan sistem rayonisasi IAIN
Dumasar SK Présidén Nomer 11 Taun 1997 tanggal 21 Marét 1997 Fakultas Tarbiyah Cirebon jadi Sakola Luhur atawa Sekolah Tinggi Agama Islam (STAIN) Cirebon; kitu ogé Fakultas Syari'ah Serang jadi STAIN Serang
Dumasar Palaturan Présidén RI No
57 Taun 2005, tanggal 10 Oktober 2005/ tanggal 6 Romadon 1426 H, IAIN Sunan Gunung Djati robah statusna jadi UIN Sunan Gunung Djati Bandung
Nepi ka kiwari UIN Sunan Gunung Djati Bandung tuluy ngembangkeun jurusan-jurusan anyar
Dugi ka kiwari, kapamingpinan réktor, nyaéta: Tujuan
Tujuan UIN SGD Bandung nyaéta : 1
Nyiapkeun generasi anu ngabogaan karakteristik teguh iman, mulya akhlak, jembar élmu, tur singer gawé
Ngembangkeun panalungtikan, boh élmu agama ogé umum
Nyebarkeun élmu agama jeung élmu umum dina raraga kasajahteraan masyarakat
Kempis nyaéta wadah cai inum, baheula mah dijieun tina alumunium, biasana dibabawa ku tentara
Niskala Wastu Kancana atawa Anggalarang atawa Wangisutah atawa Linggawastu gumelar di Galuh, Kawali dina taun 1348 jeung pupus dina taun 1475, di Kawali, Ciamis nyaéta raja ti Karajaan Sunda Galuh ngahiji anu maréntah antara taun 1371 dugi ka taun 1475
Seméméhna diheulaan ku amangna, Prabu Guru Mangkubumi Bunisora Suradipati atawa Prabu Guru di Jampang (1357-1371) anu maréntah sanggeus lanceukna, Prabu Maharaja Linggabuana, gugur di Palagan Bubat
Bapana Prabu Maharaja Linggabuana (anu gugur di Bubat nalika Prabu Niskala yuswa 9 tahun) putra Prabu Ragamulya Luhur Prabawa putra Prabu Ajiguna Linggawisésa
Ibuna Déwi Lara Linsing putri Prabu Arya Kulon Raja Sunda (di Pakuan Bogor minangka raja bawahan) jeung Déwi Kiranasari putri Prabu Ajiguna Linggawisésa 1333-1340 Maséhi
Lanceukna, Puteri Dyah Pitaloka Citraresmi "anu kawentar geulis kawanti-wanti éndah kabina-bina", gumelar dina taun 1339 Maséhi hanjakal milu gugur di médan jurit ngabéla lemah cai, Tanah Sunda, miwah Sang Rama, Prabu Maharaja, di Bubat dina poé Salasa Wage tanggal 4 Séptémbér 1357 Maséhi
Nincak rumaja Wastukancana ngalanglang buana ka Lampung, anu waktu harita masih dina pangaruh karajaan Sunda
Tina lalampahan di Lampung ieu, tuluy jatukrami jeung putri Raja lampung, anu ngarana Déwi Lara Sarkati, jadi praméswari kahiji
Nalika jumeneng jadi raja dina taun 1371 M, yuswa 23 taun
Ti Lara Sarkati, Sang Prabu gaduh putra "Sang Haliwungan", anu saterusna jadi raja muda di Karajaan Sunda Pakuan, gumelar Prabu Susuk Tunggal
Sedengkeun ti praméswari kadua, Déwi Mayangsari, putri amangna, Prabu Rahyang Bunisora, Niskala Wastukancana gaduh 4 urang anak
Nu cikal, Ningrat Kancana jumeneng raja muda di Kawali (Galuh) gumelar Prabu Déwa Niskala
Nu kadua, Surawijaya, nu katilu, Gedéng Sindangkasih, jeung nu ka-4, Gedéng Tapa
Mahaprabu Niskala Wastu Kancana dibimbing dina masalah kanagaraan jeung kaagaamaan ku amangna, Sanghyang Bunisora, sahingga jadi jalma nu wijaksana turta dipikaresep balaréa
Sang Bunisora, kawentar tuhu dina agama, dugi kénging jujuluk rajaresi, numutkeun Carita Parahyangan digelar "Satmata", nyaéta gelar kaagamaan Sunda tingkat kalima tina tujuh tingkat nu dianut penguasa Sunda mangsa harita
Numutkeun naskah Koropak 630, tingkat batin manusia dina kaagamaan (Sunda) nyaéta: Satmata mangrupa tingkatan k-5, tahap pangluhurna, pikeun jalma nu ngurus kadunyaan
Tingkat ka-6 (Suraloka), jalma geus ngéwa kadunyaan, tingkatan ke-7 (Nirawerah), ilang sagala hasrat jeung nafsu, hirup keur Hyang Batara Tunggal (Pangéran Nu Mahatunggal)
Prabu Niskala Wastu Kancana jumeneng ratu ngaganti Prabu Bunisora dina yuswa 23 taun (1371) M, digelar Mahaprabu Niskala Wastu Kancana atawa Praburesi Buana Tunggadéwata, kasebut Prabu Linggawastu putra Prabu Linggahiyang, tulisan Carita Parahyangan kaunggel: "aya deui putra prebu, kasohor ngaranna, nyaéta prebu Niskala Wastu Kancana, nu tilem di nusalarang gunung wanakusuma
lawasna jadi ratu saratus opat taun, lantaran hadé ngajalankeun agama, nagara gemah ripah
sanajan umurna ngora kénéh, tingkah lakuna saperti nu geus réa luangna, lantaran ratu éléh ku satmata, nurut ka nu ngasuh, hyang bunisora, nu hilang di gegeromas
batara guru di jampang
sakitu nu diturut ku nu ngereh lemah cai
Batara guru di Jampang téh, nyaéta nyieun makuta sanghiang paké, waktu nu boga hak diangkat jadi ratu
beunang kuru cileuh kentél peujit ngabakti ka déwata
nu dituladna ogé makuta anggoan sahiang indra
sakitu, sugan aya nu dek nurutan
enyaéta lampah nu hilang ka nusalarang, daék éléh ku satmata
mana dina jaman éta mah daek eleh ku nu ngasuh
mana sesepuh kampung ngeunah dahar, sang resi tengtrem dina ngajalankeun palaturan karesianana ngamalkeun purbatisti purbajati
dukun-dukun kalawan tengtrem ngayakeun perjangjian-perjangjian maké aturan anu patali jeung kahirupan, ngabagi-bagi leuweung jeung sakurilingna, ku nu leutik boh kunu ngedé moal aya karéwélanana, para bajo ngarasa aman lalayaran nurutkeun palaturan ratu
cai, cahaya, angin, langit, taneuh ngarasa senang aya dina genggaman pangayom jagat
ngukuhan angger-angger raja, ngadeg di sanghiang linggawesi, puasa, muja taya wates wangenna
sang wiku kalawan ajen ngajalankeun angger-angger déwa, ngamalkeun sanghiang watangageung
ku lantaran kayakinan ngécagkeun kalungguhanana téh"
Akhir Kakawasaan jeung Suksési
Sang Mahaprabu Niskala Wastu Kancana, maréntah di Karajaan Sunda Galuh, salila 103 taun 6 bulan leuwih 15 poé (1371 - 1475 Masehi), pupus dina yuswa leuwih ti 126 taun
anjeunna sempet ngareungeu, Majapahit turun komarana kawalat lantaran téga geus nelasan dulur sorangan di Bubat kuhayang-hayangna nalukkeun Sunda, nu aya Majapahit anu dipepejét sorangan ku Perang Parégrég, teu kudu Sunda ngajorag ka Majapahit, rebutan tahta di antara turunan Prabu Hayam Wuruk, dina taun 1453-1456 Masehi ngarerejét karajaan anu disebut Wilwatikta téa
Akibatna, salila 3 taun, Majapahit teu boga raja
Mangsa Majapahit keur paciweuh, Karajaan Sunda malahan dina kaayaan tenang jeung damai dina pamaréntahan Sang Mahaprabu, putra Sang Prabu Maharaja bari teu petot tirakat jeung ibadah (brata siya puja tan palum)
Sabada pupus, Sang Mahaprabu Niskala Wastu Kancana, dikurebkeun di Nusalarang, dugi kawentar "Sang Mokténg Nusalarang"
Wilayah Sunda dibagi ka 2 anakna, nu hiji kumawasa di Sunda beulah kulon (Pakuan), Bogor jeung Sunda beulah wétan (Galuh), Kawali, Ciamis
Kahiji, Sang Haliwungan jumenenng jadi raja anom di Karajaan Sunda ti taun 1382 Maséhi, kalayan gelar panobatan "Prabu Susuk Tunggal", pusat pamaréntahanana di kota Pakuan (Bogor)
Prabu Susuk Tunggal mangrupa putra tunggal ti istrina, Déwi Lara Sarkati, putri raja Lampung, Resi Susuk Lampung, kumawasa di Karajaan Sunda, watesna ti Citarum ka kulon salila 100 taun (1371-1475) Maséhi
Putrina, Kentring Manik Mayang Sunda, jatukrami jeung Rahyang Jayadéwata putra Prabu Déwa Niskala ti Karaton Galuh
Kadua, Ningrat Kancana putra cikal Prabu Niskala Wastu Kancana sareng putri Déwi Mayangsari putri Prabu Bunisora
anjeunna jumeneng jadi Raja Anom di Galuh gédéngeun Sang Rama, Mahapraburesi Niskala Wastu Kancana nu kumawasa di Karajaan Sunda Galuh, kalayan gelar panobatan "Prabu Déwa Niskala" kumawasa di wétan Citarum dugi ka walungan Cipamali
Dangiang Sang Mahaprabu nulad ka incuna anu kaceluk ka awun-awun kawentar ka janapriya, Rahyang Jayadéwata atawa Sri Baduga Maharaja putra Déwa Niskala sareng Déwi Rengganis
Ku kituna raja Sunda Pakuan jeung Galuh sabapa (duanana putra Niskala Wastu Kancana) bébésanan
Rahyang Jayadéwata narima tahta Galuh ti ramana, Prabu Déwa Niskala kalayan gelar panobatan Prabu Guru Déwataprana jeung narima tahta Sunda ti uwa tur mertuana, Prabu Susuk Tunggal, kalayan gelar panobatan "Sri Baduga Maharaja" ngahijikeun 2 istana Sunda, nyaéta karaton Galuh jeung Sunda Pakuan
Jadi gelar panjangna incu Mahaprabu téh, Prabu Guru Déwataprana Sri Baduga Maharaja Ratu Haji Sri Sang Ratu Déwata
Sunda Galuh ngahiji deui jumeneng ratu di Pakuan Pajajaran
Prasasti Astana Gedé atawa Prasasti Kawali ngarujuk nu kapanggih di Kampung Indrayasa, Désa Kawali, Kawali, Ciamis Kabupatén Ciamis, Jawa Kulon, Kawasan Kabuyutan Kawali, kabupatén Ciamis, Jawa Barat
Dumasar perbandingan saperti naskah Carita Parahyangan jeung Pustaka Rajya Rajya i Bhumi Nusantara, disimpulkeun yén Prasasti Kawali I ieu mangrupa sakakala atawa tugu pangéling kajayaan Prabu Niskala Wastu Kancana, Maharaja Sunda Galuh anu jumeneng di Kawali, putra Prabu Maharaja Linggabuana nu gugur di Bubat
Teks di bagéan hareup : Teks di bagéan sisi kandel: Alihbasa
Tarjamah bébas bagian hareup: "Ieu (tapak) (di) Kawali (tinu) tapa anjeuna Nu Mulya Prabu Raja Wastu (nu) ngadegkeun pertahanan (jumeneng di) Kawali, ngahadé-hadé karaton Surawisésa, nyieun parigi sakuriling karajaan, anu ngamakmurkeun sakabén désa
ka nu datang pandeuri, kudu nyiar pisalameteun supaya jaya di buana" Teks di bagian sisi kandel: "Ulah dimusnahkan!"
"Saha kapihormat, inyana angger (panceg)."
"Saha nincak, inyana rempak (runtag)."
Bawang bombay ("Allium cepa L.") nyaéta salah sahiji tutuwuhan nu aya dina kulawarga bawang-bawangan ("Alliaceae")
Dina silsilahna, bawang bombay nu disebut ogé bawang wétan aya dina hiji garis katurunan jeung bawang beureum kalawan ngawan ilmiah "Allium cepa L." Bédana antara bawang bombay jeung beureum teu pati jelas, iwal wanguna nu jelas katingali béda jeung bau atawa aromana
Bawang bombay mangrupa terna nu tumuwuh manceg kalawan sistim akar wangun serabut
Sistim akarna teu panjang teuing jeung teu jero teuing nyeceb na taneuh
teu leuwih ti 10 cm
Kucay; bawang kucay("Allium tuberosum") nyaéta salah sahiji tutuwuhan nu aya dina kulawarga bawang-bawangan (Liliaceae)
Kucay mangrupa tutuwuhan hérba nu ngarumpun nu panjang daunna bisa nepi ka 20–40 cm
Wangun bawang tina kucai teu pati jelas, teu kawas bawang beureum atawa bawang bodas
Kembangna aya dina jambak nu panjangna leuwih kurang sarua jeung daunna
Unggal jambak miboga loba kembang leutik warna bodas
Daun jeung kembang kucau bisa ngahasilkeun bau
Kucay diwangun ku bawang kucay jawa ("Allium odorum") jeung kucay Sunda ("Allium tuberosum") nu dipikawanoh pisan di Asia Tanggara
Kelompok bawang daun ieu aya nu nyebutna chives jeung aya ogé nu nyebutna bawang prei cina
Asiwung raja mantri ("Typha angustifolia L.") atawa wawalinian nyaéta tangkal anu asalna tina kulawarga "typhaceae"
Hirup dina rawa-rawa, sisi situ atawa balong gedé, daérah anu deukeut ka basisir, nepika daérah pagunungan ogé bisa manggihan ieu tangkal
Asiwung raja mantri tangkal/herba tina genus "Typha"
Ngaran daérah séjén pikeun ieu tangkal asiwung raja mantri di antarana: "ampét" (Madura), "embét" (Jawa), "lembang" (Betawi), "takténas" (Timor), "bak da"h atawa "batang" "obor" (Aceh), dina basa Inggris ieu tangkal disebut "lesser bulrush, narrowleaf cattail", atawa "lesser reedmace"
Tangkal asiwung raja mantri nyebar di daérah tropika, di Asia ieu tangkal loba kapanggih di Burma, Thailand, Kamboja, Malaysia, Brunei, Indonesia, Papua Nugini, di Indonesia sorangan tangkal asiwung raja mantri loba kapanggih di pulo Sumatera, Jawa, Karimunjawa, Bawean, Madura, Kagean jeung Papua
Hirup di cai anta di daérah deukeut basisir, ogé di rawa-rawa biasana tangkalna ngariung mangrupa dapuran anu diwangun ku sababaraha tangkal
Hirupna nahun tangkal jeung daunna ajeg tur leceng ka luhur jangkungna kurangleuwih 1,5 - 3 méter, tangkalna buleud, daunna ipis lébarna kurang leuwih 8 – 16 mm, dina mangsa geus manjing baris kaluar kembang wujudna kawas surutu panjang nepika 12 cm napel kana gagangna, dina kembangna kaluar bulu-bulu paranjang, kembang jaluna sarua panjang jeung kembang bikangna ngan bédana leuwih leutik wungkul
Dina mangsana dewasa ieu kembang bakan ngahasilkeun siki anu mangrupa pibiniheun ieu tangkal, biasana murag sorangan ka handapeun tangkal tuluy kabawa kucai atawa katiup ku angin, anu matak tangkal asiwung raja mantri bisa ngarekahan dina dapuran anu leuwih loba
Henteu saeutik ieu tangkal dimangpaatkeun pikeun kahirupan sapopoé di antarana: dipelak pikeun papaés di buruan imah atawa kantor, di daérah Acéh dimangpaatkeun pikeun nyieun hihid, di Pekalongan ieu tangkal dipaké bahan nyieun karajinan samak, dudukuy, kantong, jeung sajabana
Baheula kembang na ngahaja di ala jeung gagangna tuluy dikeueuman dina minyak, dimangpaatkeun pikeu obor dinamangsa kaluar peuting, Kiwari di kota-kota gedé daun jeung tangkal Asiwung dipaké papaés panggung dina hajatan atawa acara salametan
Kakasangan ("Themeda arguens") atawa kasang beureum, ramo kasang, nyaéta jukut liar anu hirupna di daérah anu mibanda iklim tropis tina kulawarga "Poaceae", ieu jukut kawilang jangkung, loba kapangih di wewengkon Asia, Australasia, Pasifik, jeung Amerika kidul
Di Indonésia hususna ieu jukut mibanda ngaran daérah, saperti: di Jawa disebutna "sukĕt mĕrak-mĕrakan", "sukĕt mĕrakan"; "rumpuik suntiĕng putiĕh" di Minang kabau; di Madura disebutna "rĕbha bhajhang-bhajhang, rĕbha jhang-bhajhang, rĕbha jhang pélé, rĕbha lampéjhang; curungceung" Kagean; "rumput genung" dina basa sasak; "tebuna manék" di Timor; "tĕgalngana" Ternate; dina basa Inggris "Christmas grass" , atawa "lesser tasselgrass"
Jukut kakasangan mikaresep tempat anu negrak henteu kahieuman, jeung cukup katojo ku cahaya panonpoé ogé taneuhna garing saperti tegalan, sisi jalan, kebon, huma jeung sajabana
Bisa hirup sanajan kakurangan cai, katempona di sabaraha pulo di nagara Indonésia unu mibanda hujan leuwih saeutik, ieu jukut masih bisa hirup saperti di: Pulo Madura, Nusa Tenggara Timur jeung Pulau Komodo, Mangsana keur ligar kembangna mangkak kawas buntut merak, ku alatan ieu pisan jukut kakasangan di wewengkon Jawa katelah "rumput" "merakan"
Jukut kakasangan jangkungna kurang leuwih 20 nepika 120 céntiméter, daunna aripis méncos ka tungtungnakeun panjangna 5 nepika 10 céntiméter lebarna 4 nepika 7 mili méter , tangkalna bubukuan, leutik tur gepéng, kelirna semu beureum sakapeung semu konéng jero tangkal pejel henteu molongo
Kembangna ngarantuy bijil dina cupatna ("fasciculate") , cupatna bijil tina sela-sela puhu daun jeung tangkal lebah bukuna, ("dwiseksual") nyaéta mibanda alat pikeun baranahan jalu jeung bikang aya dina hiji kembang
Unggal kembang mibanda tilu "benang sari" jeung dua "kepala putik", Buahna (spikelet) eliptis panjang 8-10 miliméter, dina mangsana murang, bakal murag jeung cupatna
Jukut kakasangan hirup nyebar ka wewengkon Asia Tropis, India, Indo china, Malaysia, jeung Papua, kabeulah wétan Australia, jeung Pasifik, aya ogé di daérah Karibia di Amerika Tengah
Di Nusantara, ieu jukut loba kapanggih di Sumatera, Bangka, Jawa, Madura, Nusa Tenggara, Sulawesi, Ambon, dan Ternate
Biasana kapanggih hirup mangrupa dapuran nyaéta kumpulan tina sababaraha tangkal, ayana di sisi leuweung, tegalan, sisi jalan jeung tempat séjén anu negrak tur cukup ku cahaya panonpoé jeung taneuh anu garing bisa taneuh tela, taneuh beureum anapon taneuh anu ngandung cadas
Bayongbong disebut ogé gayonggong, kasongkét ("Phragmites karka") nyaéta jukut jangkung tina kulawarga "Poaceae"
Hirupna nahun, mindeng kapanggih mangrupa dapuran di sisi susukan, sisi situ, jeung tempat séjéna di mana taneuhna beyé jeung cukup cai, ieu jukut nyebar di wilayah "tropika"
Bayongbong mibanda ngaran jeung sebutan béda-béda di unggal wewengkon, saperti: di Jawa disebut prumpung, plumpung, glagah asu ; di Madura disebutna parongpong; di Bali parungpung ; di Minahasa atowong, gumulongo; di Maluku tatepal, tatupele, tuyu, kasim, biet, céo-céo, lolo dowongi .. Pedaran
Tangkalna mangrupa dapuran anu diwangun ku sabaraha tangkal dina sadapur, tangkalna ajeg kaluhur, leuir nepika 10 méter
Hirupna nahun, Daunna kawas pita, panjang kurang leuwih 30–80 cm jeung lebar 12–40 mm méncos ka tungtung
mibanda bulu-bulu anu lemes tur karasa heusrak mangsa dirampa
Kembangna curiwis ngumpul dina gagang kembang panjangna kurang leuwih 30–50 cm × 10–20 cm, gagang kembang buleud kaluar tina tungtung tangkal anu geus déwasa ("spikelet") panjangna 9–12 mm
Tangkal jeung daun bayongbong hususna di daérah Jawa loba dimangpaatkeun, daunna meunang ngararad tina tangkalna tuluy diéntépkeun dipaké nyieun hateup saung, tangkalna dimangpaat keun bahan nyieun kandang manuk, karajinan, pager, turus kacang, suluh jeung sajabana
Di India tengah geus ngayakeun panalungtikan ngeunaan ngamangpaatkeun tangkal bayongbong pikeun ngurangan "polusi" lingkungan ku jalan melak tangkal bayongbong dina hiji palataran ukurana kurang leuwih 42 méter pasagi anu mana éta tempat mangrupa pamiceunan kokotor ti salah sahiji kampung, hasilna geus dilaporkeun ti saprak dipelakan ku tangkal bayongbong geus ngabalukarkeun ngorotan/nurunkeun "amonium-N, nitrat-N" jeung "organik-N" ngurangan masing-masing 59%, 40%, 21% jeung 86%, dumasar kana
40%, 21% jeung 86%, dumasar kana panalungtikan leuwih jero orotna kandungan "amonia" ku lantaran ogé "volatilization" atawa ngagaringan ku lantaran panas tina keusik anu aya dina éta tempat utamana mangsa usum halodo nepikeun ka (56-62० C) Mangpaat séjéna bayongbong utamana daun ngora dipaké parab ingon-ingon kayaning Sapi, domba, embé, jeung réa-réa deui, ogé bisa dipelak pikeun panutup taneuh sangkan henteu orot lantaran hujan atawa
sangkan henteu orot lantaran hujan atawa nyingkahan sangkan henteu rempag (longsor) Tempat hirup
Ampir di sapanjang sisi susukan Memberamo tangkal bayongbong loba kapangih, utamana beulah kidulna susukan anu ngalir ka kaler engkena nepi ka muara di laut Arafura, leuweung diieu wewengkon mindeng pisan kakeueum ku alatan caah anu antukna leuweung mibanda rawa-rawa anu mangrupa tempat anu dipikaresep ku tangkal bayongbong, ku lantaran ieu loba pisan kapanggih dapuran tangkal bayongbong
Cangkorah nyaéta wadah cai paranti nyipuh atawa nyéos beusi beunang meuleum sangkan leuwih teuas jeung seukeut, awét dipakéna henteu gampang mintul atawa miley, wangunna kawas lisung aya ogé anu buleud kawas émbér
Cangkorah salah sahiji pakakas utama di gosali sagigireun ububan (paranti muputan/niup keun angin), parapén (hawu anu pinuh ku areng panas), palu, capit, paron/panahan/("Anvil"), jeung sajabana
Cangkorah jeung gosali geus dipiwanoh dina mangsa anu kacida heubeulna tisaméméh abad ka-9 mibanda tempat anu penting pikeun nyieun pakakas jeung parabot anu dipikabutuh sapopoé saperti : Pager, péso, pakarang, pakakas tatanén umpamana: arit, parang, pacul, koréd, jeung loba deui pakakas atawa parabot anu dijieun atawa anu dihasilkeun tina bahan beusi
Paron nyaéta "balok" beusi anu kuat paranti panahan/"talenan" dina mangsa ngolah bahan tina beusi sangkan bisa dijieun wangun anu geus ditangtukeun
Beusi beunang manaskeun neupika beureum tuluy dipeupeuh maké palu dina luhureun paron
Nempo kana pakakas gosali anu séjén paron mibanda wangunna anu leuwih sederhana tayalian ti beusi gedé anu teuas
Biasana ditempatkeun kalawan merenah dina tangkal kai atawa tunggulna ngarah leuwih kuat, sangkan merenah mangsana dipaké jeung kuat mangsana narima pameupeuh palu
Kiwari, Paron anu loba dipaké kupagawé di gosali jeung béngkél geus ngalaman parobahan anu tadina ngan saukur beusi datar kiwari geus ditambahan rarangken kagigir kawas tanduk anu mangpaatna pikeun nilepkeun, atawa ngaréka-réka beusi sangkan leuwih gampang Paron kudu dijieun tina beusi waja anu kuat ogé teuas, ku lantaran nahan pameupeuh tina palu, mangsana nyieun barang tina bahan beusi, sagigireun kuat paron ogé kudu merenah
sagigireun kuat paron ogé kudu merenah mangsana dipaké nyaéta mibanda kakuatan pikeun meclengkeun deui palu ("rebound") mangsana di peupeuhkeun, sangkan ngurangan tanaga pikeun anu meupeuh
Kiwari paron dijieun ku jalan dicor nyaéta tina beusi ancuran, hargana rupa-rupa tinu murah nepika anu mahal
Ngan hanjakan paron meunang ngecor ieu utamana anu murah teu mibanda kakuatan lila jeung henteu ngampul mangsana dipeupeuh ku palu
Merenahkeun paron dina tempatna kudu bener-bener jadi paniténan, sabab paron baris narima pameupeuh tina palu anu kacida kuatna jeung dina waktu anu cukup lila, bisa waé paron logor malahan nepika lesot tina tempatna tangtu ieu bisa ngabalukarkeun kacilakaan
Biasana paron diperenahkeun dina catang kai, atawa beton dipageuhan maké ranté atawa paseuk mangsa kiwari pabrik-pabrik anu nyieun paron nyadiakeun ogé tempat paneundeunan paron anu leuwih tarapti, bisa dibabawa jeung leuwih kuat
Paron beusi anu digunakeun kiwari di gosali jeung béngkél-béngkél baheulana dijieun tina batu, mangsana zaman "megalitikum" kénéh, barang-barang anu mangrupa paron jeung palu geus dijieun tina batu sahenteuna kapanggih di sabaraha daérah di Indonésia
Ububan disebut ogé puputan nyaéta pakakas gosali paranti niup piruruh/parapén sangkan seuneuna tetep hurung
Baheula ububan dijieun tina tangkal jambé ku jalan dikorowék tengahna tuluy dipiceun jeroanana, kiwari biasana dijieun tina bahan séng anu dibuleudkeun panjangna kira-kira satangtung, jumlahna aya dua kénca jeung katuhu, cara makéna kawas kopa, hawana anu kaluar keur niup ruhak areng anu aya dina parapén
Aya deui nu maké lambusan, nyaéta kantong hawa anu dijieun tina kulit, hawana disebrotkeun kana parapén, sangkan seuneuna tetep hurung
Lambusan tukang patri mah dijieun siga kipas angin, diputerkeun ku leungeun, kawas kincir
Kiwari ububan geus réa anu diganti maké kincir mesin ("blower") ngagunakeun tanaga listrik, angin anu disebrot keun leuwih mayeng jeung lila
Ububan ngaluarkeun angin anu ditiupkeun kana parapén, baheula ububan dijieu tina kulit anu dirapétkeun jeung papan kai anu aya gagangan kénca jeung katuhu, dibeulah hareupna aya deui solobong paranti ngaluarkeun hawa/angin, ku jalan ngadedetkeun papan kugagangna sangkan angin kaluar, mangsana geus kempés geuwat gagangna diangkat deui sangkan kaeusian deui ku hawa anu asup tina liang anu séjén, di mana geus kembu tuluy di dedetkeun
mana geus kembu tuluy di dedetkeun deui ngarah kaluar hawana
kitu jeung kitu cara gawé ububan tina kulit (lambusan)
Aya deui ububan anu dijieun tina tangkal jambé anu geus diberesihan jeroan tangkalna, atawa tina beusi ipis atawa séng anu dijieun sapuratina ngawangun pipah anu ukurana sarua kénca jeung katuhu
Makéna ku jalan ieu dua pipah saméméhna diasupan "bantalan" buleud maké gagang panyepengan pikeun narik jeung ngadedetkeun, ieu bantal ngarah mendet hawa henteu balik deui ka luhur mangsana didetetkeun ka handap ngaluarkeun hawa, dina waktu anu sarua ububan anu hiji deui bantalana diangkat ka luhur sangkan ububan kaeusian hawa
Saenggeus cukup tuluy didedetkeun ngarah hawana kaluar kana parapén, kiti satuluyna silihganti kénca jeung katuhu turun naék, ngaluarkeun hawa kana parapen.. Ububan maké "éngkol", nyaéta ububan anu dijieun leuwih leutik tapi ngahasilkeun tiupan hawa leuwih mayeng, ububan ieu dijieun "samodél" kincir anu diputerkeun maké tanaga leungeun, tina puteran kincir ieu kaluar hawa anu nyebrot kana parapén, ububan kincil saperti kieu leuwih hampang dina makéna
saperti kieu leuwih hampang dina makéna jeung deui angin anu dihasilkeun leuwih mayeng
Kiwari ububan geus dijieun leuwih hadé deui, nyaéta maké kincir anu diputerkeun maké tanaga listrik, soksanajan wangunna leuti tapi angin anu disebrotkeun tina ububan ieu leuwih tarik, leuwih mayeng jeung bisa diatur gedé jeung leutikna tiupan
KA Commuter Indonésia atawa Kereta Commuter Indonésia atawa KRL Commuter Line (saméméhna KRL Commuter Jabodetabék) nyaéta layanan jalur karéta rél listrik anu dioperasikeun ku PT Kereta Commuter Indonésia, anak pausahaan PT Kereta Api Indonésia
KRL geus beroperasi di wilayah Jakarta ti mimiti taun 1976 nepi ka kiwari ngalayanan ruteu komuter di wilayah DKI Jakarta, Kota Dépok, Kota Bogor, Kabupatén Bogor, Kota Bekasi, Kabupatén Bekasi, Kabupatén Lebak, Kota Tangerang, Kabupatén Tangerang, sarta Kota Tangerang Selatan
Wacana éléktrifikasi jalur karéta api téh geus diirong ti taun 1917 ku pausahaan karéta api milik pamaréntah Hindia Walanda Staats Spoorwegen (SS)
Harita, éléktrifikasi jalur karéta api diprédiksi bakal nguntungkeun sacara ékonomi
Éléktrifikasi jalur karéta api tuluy dipilampah ti Tanjung Priuk nepi ka Meester Cornelis (Jatinegara) dimimitianna taun 1923
Ieun pangwangungan anggeusna tanggal 24 Désémber 1924
Proyék éléktrifikasi terus lumangsung
Jalur sabudeureun Jakarta anggeus diéléktrifikasi tanggal 1 Méi 1927 sarta taun 1930, éléktrifikasi jalur Jakarta - Bogor geus mimiti dioperasikeun
Karéta nu dipakéna mah nyaéta lokomotif listrik séri 3000 jieunan pabrik SLM–BBC (Swiss Locomotive &amp; Machine works - Brown Baverie Cie), lokomotif listrik séri 3100 jieunan pabrik AEG (Allgemaine Electricitat Geselischaft) Jérman, lokomotif listrik séri 3200 jieunan pabrik Werkspoor Walanda sarta karéta listrik jieunan pabrik Westinghouse jeung karéta listrik jieunan pabrik General Electric
Éta jalur karéta nu diéléktrifikasi téh tuluy-tumuluy dipaké sarta dilegaan wilayah operasionalna ti saprak kamerdékaan Indonésia
Pangoperasian jalur karéta api di Indonésia dipilampah ku "Djawatan Kereta Api Repoeblik Indonesia" (kiwari minangka PTKA)
Taun 1960-an, transportasi di Jakarta aya dina katompéran
Soekarno maréntahkeun Gubernur Sudiro pikeun mupus trém listrik lantaran dianggap nyumebabkeun kamacétan
Antukna taun 1960, trém téh sagemblengna eureun dioperasikeun di Jakarta
Karéta listrik gé milu dieureunkeun operasionalna dina ahir taun 1965
Satuluyna bulan Nopémber 1966, sakumna pangangkutan karéta api jurusan Manggarai - Jakarta Kota diwatesan
Hal ieu patalian jeun turun nutugna panumpang sarta kondisi umum kota Jakarta nu teu kondusif
Biro Pusat Statistik nyatet, jumlah panumpang lokal nu dilayanan PN Kereta Api (PNKA) taun 1965 turun 47 persén tinimbang taun 1963
Taun 1965, ngan ukur 16.092 panumpang sapoéna téh nu maké karéta lokal
Kakara taun 1972, karéta listrik mimiti bijil deui
Harian "Kompas" tanggal 16 Méi 1972 ngabéwarakeun yén PNKA mesen 10 sét karéta listrik ti luar negri pikeun nyumponan kabutuhan Jakarta
Ieu tarékah dimaksudkeun pikeun ngaronjatkeun angkutan umum sarta ngurangan kamacétan nu mimiti kara ti saprak harita
KRL jeung karéta rél diesel (KRD) ti Jepang nepi di Jakarta opat taun sanggeusna, 1976
Ieu KRL-KRL bakal ngagantikeun lokomotif listrik heubeul titinggal Walanda nu dianggap geus teu layak dioperasikeun
Unggal rangkéan KRL kawengku ku opat karéta kalawan kapasitas angkut 134 panumpang per karéta
Ieu KRL generasi munggaran téh satuluyna dipikawanoh minangka "KRL Rheostatik" sarta sacara tuluy-tumuluy ngalayanan masyarakat Jakarta nepi ka ahir pangoperasian KRL Ékonomi dina taun 2013
Bulan Méi 2000, pamaréntah Jepang liwat JICA jeung Pamaréntah Kota Tokyo ngahinahkeun 72 unit KRL urut nu saméméhna dioperasikeun ku Biro Transportasi Metropolitan Tokyo
Ieu karéta diresmikeun tanggal 25 Agustus 2000 sarta jadi KRL nu maké paniis hawa (AC) munggaran di Indonésia
Ti harita, Indonésia rutin ngadatangkeun KRL urut Jepang pikeun nguatkeun armada KRL di Jakarta
Taun 2008 dibentuk anak pausahaan PT KA, nyaéta PT KAI Commuter Jabodetabek (KCJ), nu fokusna kana pangoperasian jalur karéta listrik di wilayah Daérah Operasional (DAOP) 1 Jabodetabek, nu harita mah miboga 37 ruteu karéta nu ngalayanan wewengkon Jakarta Raya
PT KCJ ngamimitian proyék modérnisasi angkutan KRL dina taun 2011, ku canya nyaderhanakeun ruteu nu aya jadi 5 ruteu utama, pamupusan KRL ékspréss, panerapan gerbong husus awéwé, sarta ngarobah ngaran KRL ékonomi-AC jadi Karéta Commuter
Ieu proyék dituluykeun ku rénovasi, panataan ulang, jeung stérilisasi sarana prasarana kaasup jalur karéta ogé stasiun karéta
Deuih ditempatkeun ogé satuan kaamanan di unggal gerbong
Mangsa Stasiun Tanjung Priok diresmikeun deui sanggeus rénovasi total taun 2009, jalur karéta listrik geus nambah jadi 6, sok sanajan can dioperasikeun sagemblengna
Bulan Juli 2013, PT KCJ mitembeyan sistim tikét éléktronik COMMET ("Commuter Electronic Ticketing") jeung parobahan sistim tarif karéta
Tanggal 20 Séptémber 2017, PT KAI Commuter Jabodetabék robah ngaran jadi PT Kereta Commuter Indonésia, lantaran cakupan operasina geus ngawengku wilayah di luar Jabodetabék, sarta pausahaan ieu disiapkeun pikeun ngaoperasikeun KRL Commuter di kota-kota gedé di Indonésia saperti Médan, Bandung, jeung Surabaya
Mimiti diwanohkeun kana pola "loopline mah nyaéta taun" 2011, KRL Jabodetabek mibanda 6 jalur jeung 8 rélasi
Kiwari éta jumlah téh nambahan jadi 6 jalur jeung 13 rélasi nu ngalayanan sakuliah wewengkon Jabodetabek sarta Lebak
Éléktrifikasi jeung panambahan ruteu
Kiwari, jalur "Green Line" keur dipanjangan nepi ka Stasion Rangkasbitung jeung ari rencanana mah bakal anggeus taun 2016
Ieu prosés éléktrifikasi téh ogé ngawengku pangwangunan jalur ganda Maja-Citéras-Rangkasbitung, pangwangunan tihang LAA jeung pangwangungan garduh listrik
Ari diperkirakeunna mah KRL ka Rangkasbitung téh mimiti operasina taun 2017
Stasion Maja → Citéras → Stasion Rangkasbitung
Lian ti kitu, jalur "Blue Line" ogé bakal dituluykeun nepi ka Stasion Cikarang
Pagawéanana geus dimimitian ti taun 2013 katompérnakeun
Jalur Jatinegara-Cikarang bakal digandakeun jadi 4 jalur karéta api
Pangwangunan jalur "double-double track" sarta éléktrifikasi diperkirakeun bakal anggeus taun 2018
Direncanakeunna mah di ieu jalur téh bakal diwangun sawatara Stasion anyar, di antarana Stasion Bekasi Timur
Stasion Bekasi → Stasion Bekasi Timur → Tambun → Cibitung → Stasion Telagamurni → Stasion Cikarang
Ku dioperasikeunana deui jalur karéta api Citayam-Nambo, aya kamumkinan pikeun nuluykeun deui pangwangunan jalur karéta api anyar Parung Panjang - Tanjung Priuk
Ieu jalur geus pernah direncanakeun ku pamaréntah Orde Baru taun 1990-an
Ieu rencana dibedokeun lantaran Krisis finansial Asia 1997 sarta runtuhna Suharto taun 1998
Ieu jalur karéta api nu bakal ngurilingan Jakarta téh bakal kawengku ku sawatara Stasion: Stasion Parung Panjang → Stasion Citayam → Nambo → Stasion Cikarang → Stasion Tanjung Priok Kiwari keur aya pasiapan pangwangungan jalur karéta api ganda ti Stasion Batucépér ka Bandar Udara Internasional Soekarno-Hatta sapanjang 12.1 km
Ari prosés pabébasan lahanna mah anggeus 100%
Deuih rencanana ogé bakal diwangun jalur anyar ti Stasion Cawang ka Bandar Udara Halim Perdanakusuma
Ku anggeusna pangwangunan ieu jalur, para panumpang pasawat moal bakal hésé transfer pasawat
Bandar Udara Internasional Soekarno-Hatta → Stasion Batucépér → Stasion Duri → Stasion Tanahabang → Stasion Sudirman → Stasion Manggarai → Stasion Cawang → Bandar Udara Halim Perdanakusuma Stasion
Di handap mangrupa daptar stasion terminus (stasion awal/ahir) utama atawa stasion badag nu fungsina ogé minangka stasion transit jeung stasion karéta jarak jauh
Tikét Éléktronik jeung Tarif
Multi Trip" jeung "Single Trip Minangka tahap larapan program e-ticketing, PT Kereta Api Indonesia jeung PT KAI Commuter Jabodetabek mimiti taun 2012 ngaganti Kartu Trayék Bulanan (KTB)/Kartu Langganan Sakola (KLS) kalawan nungtutan nepi ka tanggal 1 Juli 2013 ditetepkeun jadi "Commuter Electronic Ticketing" (Commet)
Kartu Commet mangrupa alat babayaran gaganti duit kontan nu dipaké pikeun transaksi iinditan KA Commuter Line minangka tikét iinditan KA, nu disayagakeun dina wangun kartu sakali maké ("Single-Trip") sarta prabayar ("Multi-Trip")
Panumpang diwajibkeun pikeun ngalampahan "tap-in" di gerbang asup sarta ngasupkeun kartu "single-trip" kana gerbang kaluar atawa cukup "tap-out" pikeun pamaké kartu prabayar di gerbang kaluar
Bareng jeung lumakuna Commet, sistim tarif progrésif diberlakukeun
Ieu sistim téh ngagunakeun itungan jumlah stasion nu diliwatan minangka dasar iitungan tarif unggal panumpang
Mimitina mah lumaku tarif normal, ngan ku sabab ayana subsidi dana "public service obligations" (PSO) Kamentrian Pahubungan pikeun KA Commuter, mangka tarif nu lumaku tarif subsidi
Tanggal 1 April 2015, tarif progrésif dirobah
Sistim tarif progrésif nu anyar ngitung dumasar jarak
Lian ti kitu, katangtuan duit jaminan pikeun THB sarta minimal saldo pikeun tikét multitrip jeung kartu bank ogé robah
Tikét harian bajaminan (THB) Lantaran larapna tikét single trip nyumebabkeun libana kajadian tikét iinditan single trip téh leungit waé, tanggal 11 Agustus 2013 KCJ nerapkeun sistim "ticketing" gaganti sistim "single trip" pikeun panumpang KRL tanpa lalangganan
Iitungan tarif luyu jeung skéma tarif iinditan single trip, ngan panumpang dikudukeun pikeun mayar duit jaminan pikeun THB
Duit jaminan bisa dicokot deui di stasion nepi ka jangka waktu maksimal 7 poé atawa ditukeurkeun deui jeung THB anyar kalawan mayar tarif pikeun iinditan saterusna
Kartu Multi Trip (KMT) Lian tikét harian bajaminan, panumpang bisa ngagunakeun Kartu Multi Trip (KMT)
Kartu Multi Trip nyaéta kartu prabayar eusi ulang nu bisa dipaké minangka tikét KRL kalawan katangtuan saldo minimum
Éta kartu ngan bisa dipaké pikeun naék KRL wungkul sarta bisa di eusi ulang di sakumna stasion KRL di Jabodetabék
Kartu Prabayar (Kartu Bank) Sejak 8 Desember 2013, kartu Flazz BCA sudah dapat digunakan di Commuter Line, dan sejak tanggal 16 Juni 2014, kartu Mandiri E-Money, Brizzi, BRI, dan BNI TapCash juga sudah dapat digunakan di Commuter Line
Cara penggunaan kartu tersebut sama halnya dengan cara penggunaan Kartu Multi Trip, akan tetapi keempat kartu tersebut tidak dapat dibeli dan diisi ulang di seluruh stasiun KRL di Jabodetabek, melainkan di merchant-merchant terkait, seperti Indomaret, 7-Eleven, dan seluruh halte bus Transjakarta (tunai)
Pengisian dapat dilakukan secara tunai maupun dengan kartu ATM bank terkait
Beberapa stasiun KRL juga telah melayani pengisian ulang keempat kartu tersebut, seperti Sudirman dan Juanda, tetapi tidak bisa secara tunai dan harus menggunakan kartu ATM bank terkait (kartu debit maupun kredit)
Keempat kartu tersebut juga dapat digunakan sebagai tikét Transjakarta
Denda (suplisi) dan "free out" Pengguna dapat dikenakan denda (suplisi) jika melakukan perjalanan tanpa tikét (anak berumur 3 tahun ke atas/tinggi badan 90 cm wajib memiliki tikét ), menggunakan tikét harian berjaminan yang telah kedaluwarsa atau tikét multitrip yang saldonya kurang dari tarif tertinggi
Pengguna THB yang tidak melakukan "tapping in"/"tapping out" dengan benar atau tarif dalam tikétnya kurang (turun di stasiun yang lebih jauh), THB akan diambil dan tidak mendapatkan pengembalian uang jaminan
Sedangkan untuk pengguna multitrip yang tidak melakukan "tapping in"/"tapping out" dengan benar, maka pengguna harus menyelesaikan di loket dengan membayar tarif tertinggi
Pengguna tikét Harian Berjaminan juga mendapatkan fasilitas "free out", fasilitas untuk dapat melakukan sekali "tapping out" pada stasiun yang sama dengan stasiun "tapping in" terhitung satu jam dari waktu transaksi pembelian THB di loket
Untuk pengguna tikét multritrip terhitung satu jam dari "tapping in"
Per tanggal 16 Desember 2015 fasilitas "free out" ditiadakan
Setiap penumpang yang masuk dan keluar di stasiun yang sama akan dikenankan denda
Untuk pengguna KMT atau Kartu Prabayar Bank dikenakan pemotongan saldo sesuai tarif terendah
Untuk pengguna THB, tarif relasi perjalanan di dalam kartu akan hangus, tetapi "refund" kartu masih dapat dilakukan
Surat Ar-Rohman nyaéta surat ka-55 dina Al Qur'an
Ieu surat kalebet golongan Surat Makkiyah (anu turun di Mekah/ saméméh Hijrah Nabi S.a.W)
Turun sabada surat ka-13 Ar-Ro'du, saméméh surat ka-76 Al-Insan
Diwangun ku 78 ayat anu eusina ngiberkeun perkawis ni'mat-ni'mat Alloh S.w.T (Subhanahu wa Ta'ala)
Hadits Nabi S.a.W
...وأخرج الترمذي وابن المنذر وأبو الشيخ في العظمة والحاكم وصححه وابن مردويه والبيهقي في الدلائل عن جابر بن عبد الله رضي الله عنه قال: " خرج رسول الله صلى الله عليه وسلم على أصحابه فقرأ عليهم سورة الرحمن من أولها إلى آخرها، فسكتوا، فقال: ما لي أراكم سكوتاً لقد قرأتها على الجن ليلة الجن فكانوا أحسن مردوداً منكم، كنت كلما أتيت على قوله {
كنت كلما أتيت على قوله { فبأيّ آلاء ربكما تكذبان } قالوا: ولا بشيء من نعمك ربنا نكذب فلك الحمد ... Hartina: At-Tirmidzi, Ibnu Al-Mundzir, Abu Syékh, Al-Hakim (nyohéhkeun), Ibnu mardawaih jeung Al-Baéhaki dina Ad-Dalail ti sohabat Jabir bin 'Abdulloh r.a. nyaurkeun: "Rosululloh s.a.w
nepangan sohabat-sohabatna sarta macakeun surat Ar-Rohman ti awal dugi ka akhir, caricing kabéh (ngadangukeun)
Kunaon aranjeun caricing
Kuring kungsi macakeun ieu surat hareupeun jin hiji peuting, maranéhanana ngalokan kacida hadéna saban kuring maca fabi ayyi ala irobbikuma tukadziban: Teu pisan-pisan abdi sadaya ingkar kana sadaya ni'mat ti Gusti Alloh, sadaya puji kanggo Salira Duh Gusti""
Al-Baéhaki dina ad-Dalail : ...عن عليّ: سمعت النبي صلى الله عليه وسلم يقول: " لكل شيء عروس وعروس القرآن الرحمن... "Ti sohabat 'Ali r.a: Kuring ngadangu Rosululloh s.a.w
ngadawuh: "Saban-saban perkara aya panganténa, dupi pangantén Al-Qur'an nyaéta Ar-Rohman"
Surat ieu kaasup Makkiyah, ngébréhkeun saéstuna mangpirang-pirang ni'mat kurnia Alloh S.w.T nu gumelar dina ciptaan Mantenna di satungkebing langit satangkarak jagat anu éta sadaya makhluk sumujud ka Gusti Alloh, hususna dua makhluk anu boga pancén beurat, manusa jeung jin anu digero dina khitob (paréntah) anu sarua atawa bareng
Dimimitian ku asma-Na nu agung, nyaéta Ar-Rohman, di antawis Asmaul Husna (asma-asma anu pangéndahna) nu dibéjérbéaskeun dina runtuyan ayat-ayat satuluyna
Minangka gambaran tina asma-Na nu éndah lir ibarat gurilapna perhiasan nu kacida berhargana
Ni'mat munggaran nyaéta, ta'lim (diajarkeuna) Al-Qur'an ka manusa cukang lantaran utusan Alloh S.W.T, Nabi Muhammad S.a.w
miheulaan diciptana manusa tuluy disusul al-bayan (kabisa manusa ngébréhkeun)
Lajeng dijentrékeun wujud tina karunia Gusti Alloh, nyaéta mangrupa sarangéngé, bulan, béntang, tutuwuhan, langit jomantara, takeran, bumi tur sakabéh eusina, aya bungbuahan, korma, sisikian, anu seungit, jin, manusa, dua tempat meleték panon poé jeung dua tempat surupna, dua lautan nu diwatesan jeung anu kaluar ti antara duanana, tur bahtera nu lalayaran dina sagara
Diébréhkeun yén kabéhanana bakal ancur ilang musna tanpa karana
Nu langgeng anging Dzat Nu Murbeng alam
Sagigireun éta, dua makhluk boga pancén beurat, jin jeung manusa dina ngokolakeun ku syukur ni'mat: Fabi ayyi aalaa-i robbikumaa (Naha ni'mat nu mana, nu aranjeun teu ngangken?)
Isuk baring supagi, dina poé panungtungan bakal aya balitungan, 'adzab pikeun jalma nu goréng laku ngalajur nafsu ngumbar amarah dina ngokolakeun ni'mat (al-mujrimin), ganjaran pikeun jalma anu hadé risi jeung ati-ati ngokolakeun ni'mat (al-muttaqin), sieun ka Gustina
Ditungtungan ku kecap agung saluyu gumelarna ni'mat kurnia: "Nu Maha Suci asma Gusti Anjeun Nu Ngagaduhan Kaagungan tur Kamulyaan"
Ayat Jeung Tarjamah
Kalayan asma Alloh Nu Maha Welas Maha Asih Tadabbur &amp; Tadzakkur
Tadabbur nyaéta ngaguar atawa ngalenyepan jeung neuleuman eusi ayat-ayat suci Al Qur'an
Tadzakkur nyaéta nimba palajaran tina hasil tadabbur supaya bisa diamalkeun dina kahidupan, lahir tumekaning batin
Alloh SWT ngécéskeun: "Saéstuna, Kami bakal ngagampangkeun ka sing saha nu daék nimba palajaran tina Al Qur'an
Naha aya nu daék?"
Dawuh Gusti Alloh SWT dina Al Qur'an: "(Ieu) Kitab (Al Qur'an) Kami geus nurunkeun ka anjeun Muhammad pinuh ku barokah supaya maranéhna neuleuman ayat-ayat-Na jeung supaya jalma-jalma nu boga akal séhat meunang palajaran"
Surat ieu dimimitian ku kalimah nu mulya tur agung الرَّحْمَنُ, salah sahiji Asmaul Husna (nami-nami nu pangéndahna) nu Alloh SWT miwarang ngagentraan ngadu'a: "Omongkeun ku anjeun (Muhammad), Gentraan Alloh atawa gentraan Ar-Rohman"
Ku asma nu mana waé anjeun bisa ngagentra, karana Mantena miboga nami-nami panghadéna (Asma‘ul Husna) jeung ulah bedas teuing sora anjeun dina solat jeung ulah (ogé) laun teuing jeung usahakeun sineger tengah di antara duanana" Sanadna ti Ibnu 'Abbas r.a., nalika lungsur ...قل ادعوا الله أو ادعوا الرحمن... di luhur, tokoh-tokoh kafir Qurésy, Abu Jahal, Walid, 'Utbah jeung Syaibah jeung konco-koncona datang nepungan Nabi
Syaibah jeung konco-koncona datang nepungan Nabi Muhammad S.a.w
bari pok maranéhna nyarita: "Kami teu apal ...الرحمان... iwal ti Musailamah anu dumuk di Yamamah, Ari...الرحمن... nurutkeun anjeun saha
maka Alloh SWT ngalungsurkeun ...ٱلرَّحْمَـٰن عَلَّمَ ٱلْقُرْآنَ... (Surat Ar-Rohman)"
Al Qur'an, manusa jeung kabisa
Ni'mat agung éta, dimimitian ku ...عَلَّمَ الْقُرْآَنَ...(Alloh nurunkeun jeung) ngajarkeun Al Qur'an ngaliwatan malaékat Jibril ka Nabi Muhammad s.a.w
tuluy nepi ka umatna jadi pituduh pikeun sakabéh manusa, bakal digampangkeun saha baé nu nimba palajaran, Al Qur'an nu mulya teu nyabak iwal jalma anu susuci
...خَلَقَ الْإِنْسَانَ...nyipta manusa (Adam) numutkeun qadar (ukuran) tina taneuh, satuluyna tina bahan nu kaluar jadi mahluk nu panghadéna rupa tur wanda, jadi lalaki jeung awéwé nu loba
...عَلَّمَهُ الْبَيَانَ... (Alloh) nu ngajarkeun cara "ngajéntrékeun sagala rupa", ngaran sagala nu aya di bumi, ku alatan qalam, jeung sing sarwa pangaweruh séjén nu teu katohyan sanajan ngan saeutik, ku kituna ménta (ka Alloh) jeung ikhtiar nambahan élmu
Sabada diajarkeun Al Qur'an, sadar jati diri jeung cara ngalap kabisa, manusa ditungtun nempo alam
Panonpoé, bulan, tutuwuhan jeung tatangkalan
Ayat satuluyna...ٱلشَّمْسُ وَٱلْقَمَرُ بِحُسْبَانٍ... "Sarangéngé jeung bulan nu ngider nurutkeun itungan"
Panonpoé meleték (masyriq) unggal isuk ti béh wétan, surup waktu magrib ti béh kulon
Saban poé (yaum) kitu, éta geus katangtuan (takdir) Gusti Alloh Nu Gagah tur Maha Uninga
Pikeun nganyahokeun jeung ngitung bilangan taun, Syamsyiyyah (dumasar ngiderna sarangéngé) jeung Qomariyyah (dumasar kana bulan)
Kitu ogé bulan ngider 29/ 30 poé, dimimitian ku hilal minangka tanda bulan anyar supaya bisa ngitung waktu jeung haji, dina bulan-bulan nu dikanyahokeun
Ti jomantara ka buana...وَٱلنَّجْمُ وَٱلشَّجَرُ يَسْجُدَانِ..."Tutuwuhan jeung tatangkalan, duanana pada sumujud"
Tutuwuhan nu di bumi saperti sayur-sayuran, bonténg, bawang bodas, adas, jeung bawang beureum ogé tatangkalan sarupaning tangkal korma, dalima, bidara, jeung cau
Kabéh sumujud, tunduk kana takdir tur paréntah Alloh S.W.T
Hayu urang ti buana nyawang ka awang-awang
Langit jeung bumi
Jomantara di awang-awang ... وَٱلسَّمَآءَ رَفَعَهَا وَوَضَعَ ٱلْمِيزَانَ... "Anjeuna Alloh ngaluhurkeun langit jeung nyipta kasaimbangan"
Alloh S.W.T ngangkat langit tanpa tihang jeung netepkeun langit jadi tujuh dina 2 périodeuu (yaumain) dihias ku béntang-béntang lir lampu jeung teu génjlong, saimbang, taya cawadeunana
Kudu dijaga kasaimbangan: ...أَلاَّ تَطْغَوْاْ فِي ٱلْمِيزَانِ... "Poma ulah ngaruksak ieu kasaimbangan"
Teu ngaruksak kasaimbangan, numutkeun Ibnu 'Abbas r.a., carana ku lumaku 'adil jeung bener...وَأَقِيمُواْ ٱلْوَزْنَ بِٱلْقِسْطِ وَلاَ تُخْسِرُواْ ٱلْمِيزَانَ... "Tanjeurkeun kasaimbangan kalawan adil, poma ulah ngurangan kasaimbangan"
Poma ulah ngurangan timbangan nu antukna ngaleungitkeun hak-hak nu séjén (zolim)
Padahal Alloh S.W.T :, ...وَٱلأَرْضَ وَضَعَهَا لِلأَنَامِ... "Jeung bumi diamparkeun Alloh keur mahluk-Na"
Keur sakabéh mahluk-Na, anapon manusa dijadikeun kholifah (pamingpin) di bumi Bumi diciptakeun dina 2 (dua) périodeu (yaumain) jeung gunung-gunung nu nanjeur, dibarokahan, turta sing sarwa katangtuan kadaharan dina opat périodeu (arba'ah al-ayyam)
Diécéskeun yén langit jeung bumi diciptakeun dina 6 mangsa atawa périodeu (fi sittati ayyam)
kaasup ...فِيها فاكِهَةٌ والنَّخْلُ ذَاتُ الأكمَامِ... "Di bumi téh aya bungbuahan jeung tangkal korma nu palapahan"
Ogé ...والحَبُّ ذُو العَصْفِ والرَّيحانِ... "Jeung sisikian nu kulitan tur (kekembangan) nu seungit ka ambungna"
Sisikian nu kulitan saperti gandum
Dupi "nu seungit", Numutkeun Imam Mawardi (wafat 450 H) nyaéta rejeki (Mujahid, Said bin Jubér r.a) pepelakan nu héjo ngémploh (Ibnu 'Abbas r.a), anu seungit (Ad-Dohak &amp; Ibnu Zaéd r.a), al'ushf kulitna, ar-roihan, siki nu bisa didahar (al-Kalby)
Kabéhanana éta ni'mat ti Alloh S.W.T, ngaku teu
Ngaku teu ni'mat jeung kudrot Alloh SWT
Tumanya ngarasa rumasa teu ...فَبِأَيِّ ءَالآءِ رَبِّكُمْا تُكّذِّبَانِ..."Cik, ni’mat Pangéran nu mana, nu teu diaku aranjeun (duaan)?"
Nu ditanyakeun nyaéta ni'mat (Ibnu 'Abbas r.a) atawa takdir-Na (Ibnu Zaéd jeung Al-Kalby r.a. Anapon nu di tanya khitobna (nu diajak ngomong) dina ieu ayat numutkeun sakaol, nyaéta jin jeung manusa (Sa'id jeung Ibnu Zaéd r.a)
Dijéntrékeun hadis Nabi Muhammad s.a.w: "Sohabat Jabir bin 'Abdulloh r.a. nyaurkeun: Rosululloh s.a.w
Kuring kungsi macakeun ieu surat hareupeun jin hiji peuting, maranéhanana ngalokan kacida hadéna saban kuring maca fabi ayyi ala irobbikuma tukadziban: Teu pisan-pisan abdi sadaya ingkar kana sadaya ni'mat ti Gusti Alloh, sadaya puji kanggo Salira Duh Gusti"
Ayat...فَبِأَيِّ ءَالآءِ رَبِّكُمْا تُكّذِّبَانِ... dibalénan 31 (tilu puluh hiji) kali dina ieu surat
Prof.Dr.Quraish Shihab, M.A nyimpulkeun: Manusa &amp; Jin
Duanana ciptaan Alloh
Manusa...خَلَقَ ٱلإِنسَانَ مِن صَلْصَالٍ كَٱلْفَخَّارِ... anjeunna (Alloh) nyipta mimiti manusa tina taneuh (Nabi Adam a.s)